Rettens dom (Ottende Afdeling) af 17. december 2015 – Italien mod Kommissionen

(Sag T-295/13)

»Reglerne om sprog — berigtigelser til meddelelser om almindelige udvælgelsesprøver med henblik på ansættelse af fuldmægtige — nye procedurer for udvælgelsesprøver — valg af andet sprog blandt tre sprog — forordning nr. 1 — vedtægtens artikel 1d, stk. 1, artikel 27 og artikel 28, litra f) — princippet om forbud mod forskelsbehandling — proportionalitet«

1. Annullationssøgsmål — søgsmål anlagt til prøvelse af en retsakt, der bekræfter en tidligere retsakt, der ikke er anfægtet rettidigt — afvisning — begrebet bekræftende retsakt — berigtigelse af en meddelelse om udvælgelsesprøve, der har til virkning at indføre en ny normativ ramme — udelukket (art. 263 TEUF) (jf. præmis 76-78)

2. Den Europæiske Union — reglerne om sprog — forordning nr. 1 — anvendelsesområde — forholdet mellem institutionerne og deres ansatte — omfattet i mangel af særlige lovbestemmelser (Rådets forordning nr. 1) (jf. præmis 96)

3. Tjenestemænd — udvælgelsesprøve — afviklingen af en almindelig udvælgelsesprøve — kommunikationssproget mellem Det Europæiske Personaleudvælgelseskontor (EPSO) og ansøgerne — begrænsning — ikke tilladt (tjenestemandsvedtægten, bilag III, art. 1, stk. 2; Rådets forordning nr. 1, art. 2) (jf. præmis 100-103)

4. Tjenestemænd — udvælgelsesprøve — afholdelse — adgangsbetingelser og nærmere bestemmelser — ansættelsesmyndighedens skønsbeføjelse — grænser — overholdelse af den sprogordning, der er fastsat i forordning nr. 1 (tjenestemandsvedtægten, art. 2; Rådets forordning nr. 1, art. 2) (jf. præmis 108-110 og 158)

5. Annullationssøgsmål — anbringender — manglende eller utilstrækkelig begrundelse — sondring i forhold til åbenbart urigtigt skøn (art. 263, stk. 2, TEUF og art. 296 TEUF) (jf. præmis 122)

6. Tjenestemænd — udvælgelsesprøve — afviklingen af en almindelig udvælgelsesprøve — sprog med henblik på deltagelse i prøverne — begrænsning af valget af det andet sprog — forskelsbehandling på grund af sprog — begrundelse vedrørende nødvendigheden af at vælge et begrænset antal sprog som interne kommunikationssprog — ikke tilladt [tjenestemandsvedtægten, art. 1d, og art. 28, litra f), og bilag III, art. 1, stk. 1, litra f); Rådets forordning nr. 1, art. 1] (jf. præmis 127, 128, 133, 134, 144, 158, 176 og 187)

7. Tjenestemænd — udvælgelsesprøve — afviklingen af en almindelig udvælgelsesprøve — sprog med henblik på deltagelse i prøverne — ligebehandling — domstolsprøvelse — rækkevidde [tjenestemandsvedtægten, art. 1d, og art. 28, litra f), og bilag III, art. 1, stk. 1, litra f); Rådets forordning nr. 1, art. 1) (jf. præmis 146 og 147)

8. Tjenestemandssager — dom om annullation — retsvirkninger — annullation af meddelelserne om almindelige udvælgelsesprøver — de valgte ansøgeres berettigede forventning — ingen tvivl om resultaterne af udvælgelsesprøverne (art. 266 TEUF; tjenestemandsvedtægten, art. 91) (jf. præmis 191)

Sagens genstand

Påstand om annullation af berigtigelsen til meddelelsen om almindelig udvælgelsesprøve EPSO/AD/177/10, med henblik på oprettelsen af en ansættelsesreserve af fuldmægtige inden for områderne europæisk offentlig administration, jura, økonomi, revision og informations- og kommunikationsteknologi (EUT 2013 C 82 A, s. 1), samt af berigtigelsen til meddelelserne om de almindelige udvælgelsesprøver EPSO/AD/178/10 og EPSO/AD/179/10, med henblik på oprettelsen af ansættelsesreserver af fuldmægtige henholdsvis inden for områderne bibliotekskundskab, informationsvidenskab og audiovisuel teknologi (EUT 2013 C 82 A, s. 6).

Konklusion

1) Berigtigelsen, der blev offentliggjort i Den Europæiske Unions Tidende den 21. marts 2013, til meddelelsen om almindelig udvælgelsesprøve EPSO/AD/177/10, med henblik på oprettelsen af en ansættelsesreserve af fuldmægtige inden for områderne europæisk offentlig administration, jura, økonomi, revision og informations- og kommunikationsteknologi, og berigtigelsen, der blev offentliggjort i Den Europæiske Unions Tidende den 21. marts 2013, til meddelelserne om de almindelige udvælgelsesprøver EPSO/AD/178/10 og EPSO/AD/179/10, med henblik på oprettelsen af ansættelsesreserver af fuldmægtige inden for henholdsvis bibliotekskundskab, informationsvidenskab og audiovisuel teknologi, således som deres art og indhold er blevet fastlagt i denne doms præmis 68-70, annulleres.

2) Europa-Kommissionen bærer sine egne omkostninger og betaler de omkostninger, der er afholdt af Den Italienske Republik.